stanford-oval/wikipedia huggingface dataset:
Ruotsin väestö
Väestörakenne > Äidinkieli

Ruotsissa puhutaan pääasiassa ruotsia, joka on lainsäädännössä vuonna 2009 määritelty sekä maan pääkieleksi että viralliseksi kieleksi. Suurin vähemmistökieli on suomi. Euroopan unionin direktiivin johdosta viiden vähemmistökielen asema kirjattiin lakiin 1999; näitä ovat saame, meänkieli (suomen murre), suomi, romanikieli ja jiddiš. Näillä kielillä on virallinen asema valtion virastoissa, oikeudessa, päiväkodeissa ja vanhainkodeissa tiettyjen kuntien alueella. Saamen kielellä on virallinen asema Arjeplogin, Jällivaaran, Jokimukan ja Kiirunan kunnissa. Suomi ja meänkieli ovat virallisia Jällivaaran, Haaparannan, Kiirunan, Pajalan ja Ylitornion kunnissa. Vuonna 2010 uudistettu kielilaki toi suomen vähemmistökieleksi 18 kuntaan Keski- ja Etelä-Ruotsissa, ja helmikuussa 2011 vielä viiteen muuhun kuntaan. Romanilla ja jiddišillä on asema historiallisina vähemmistökielinä, ja Ruotsin hallituksella on tietty velvollisuus tukea niitä. Ruotsissa on paljon vähemmistökieliä suuren maahanmuuton seurauksesta.
Ruotsin kielellä on paljon toisistaan eroavia murteita. Yleiskielen oikeinkirjoitukseen on vaikuttanut Vadstenan luostarista 1400-luvulta alkanut perinne. Tarve puhutun kielen yhtenäistämiseen tuli kansakoulun leviämisen myötä, ja silloin suosittiin Tukholman lähiympäristön kieltä.
Kirjallisuutta

Wastenson, Leif; Öberg, Sture ja Springfeldt, Peter: Sveriges nationaltlas. Befolkningen.  Stockholm:  Sveriges nationalatlas, 1997.  ISBN 91-87760-41-X
Edlund, Lars-Erik: Språken i Sverige: Presentation av en språklig atlas.  (Årsbok 2011)  Stockholm:  Kungliga Vitterhetsakademien, 2011.  ISBN 978-91-7402-406-7  Teoksen verkkoversio (PDF). (Arkistoitu – Internet Archive)
Aiheesta muualla

Wikimedia Commonsissa on kuvia tai muita tiedostoja aiheesta .
Statistiska centralbyrån: Regionala indelningar (ruotsiksi) (Ruotsin aluejaotukset)
Statistiska centralbyrån: Befolkningsstatistik (ruotsiksi) (tuoreita väestötilastoja)
Statistiska centralbyrån: Befolkningsstatistik 1911-2001 (ruotsiksi) (historiallisia väestötilastoja)
Statistiska centralbyrån: Folk- och bostadsräkningarna 1860-1990 (ruotsiksi) (väestönlaskennat 1860–1990)
Migrationsverket: Statistik (Arkistoitu – Internet Archive) (ruotsiksi)
Ruotsin syntyvyys (sinisellä) ja kuolleisuus (punaisella) vuosina 1735–2000. Kuvaajasta näkyy demografinen transitio eli väestöllinen muuntuminen.
Maastamuutto (sinisellä) ja maahanmuutto (punaisella) vuosina 1850–2007.
Taajamissa asuvien osuus väestöstä vuodesta 1800 lähtien.
Ruotsin ulkomailla syntynyt väestö syntymämaan mukaan vuonna 2021. Mitä tummemmalla valtio on väritetty, sitä enemmän Ruotsissa asuu kyseisessä maassa syntyneitä.
Ulkomaalaistaustaisten (punaisella) ja ruotsalaistaustaisten (oranssilla) määrä Ruotsissa vuonna 2011.
Ruotsin väestö taustan mukaan neljään eri ryhmään jaettuna vuosina 2002–2011.
Aurélien Paret-Peintre

| Aurélien Paret-Peintre |
| --- | --- |
 Aurélien Paret-Peintre Tour de l'Ain -kilpailussa 2017.
Henkilötiedot
Syntynyt: 27. helmikuuta 1996 (ikä 28)
Kansalaisuus:   Ranska
Pyöräilijä
Pituus:  184 cm
Paino:  64 kg
Joukkue:  Decathlon AG2R La Mondiale Team
Laji:  maantiepyöräily
Rooli:  ajaja
Ajajatyyppi:  yleisajaja
Ura
Amatöörijoukkue(et)
2015–2018:  Chambéry CF
Ammattilaisjoukkue(et)
2018–:  AG2R La Mondiale AG2R Citroën Team Decathlon AG2R La Mondiale Team
Suurimmat voitot
 Italian ympäriajo, etappi 
 Tiedot päivitetty: 14. toukokuuta 2024 
Aurélien Paret-Peintre (s. 27. helmikuuta 1996 Annemasse, Rhône-Alpes, Ranska) on ranskalainen maantiepyöräilijä. Hän aloitti ammattilaisuransa AG2R La Mondiale -tallissa vuonna 2018 ja edustaa edelleen samaa joukkuetta, nimeltään nyt Decathlon AG2R La Mondiale Team.
Paret-Peintre voitti Lago Lacenoon päättyneen neljännen etapin Italian ympäriajossa 2023 kahden sekunnin erolla Andreas Leknessundin.
Myös Aurélien Paret-Peintren nuorempi veli Valentin Paret-Peintre on maantiepyöräilijä.
Saavutuksia

Lähteet: Pro Cycling Stats, Cycling Archives
Salma Hayekin filmografia ja palkinnot

Tämä on Salma Hayekin filmografia.
Elokuvat

| Vuosi | Nimi | Rooli |
| --- | --- | --- |
| 1993 | Mi vida loca | Gata |
| 1994 | Roadracers | Donna |
| 1995 | El Callejón de los Milagros | Alma |
| 1995 | Desperado | Carolina |
| 1995 | Vapaata riistaa (Fair Game) | Rita |
| 1995 | Neljä huonetta | TV:ssä tanssiva tyttö |
| 1996 | Hämärästä aamunkoittoon | Santanico Pandemonium |
| 1996 | Follow Me Home | Betty |
| 1996 | Fled | Cora |
| 1997 | Who the Hell Is Juliette? | omana itsenään |
| 1997 | Suin päin suhteeseen (Fools Rush In) | Isabel Fuentes |
| 1997 | Breaking Up | Monica |
| 1997 | Sistole Diastole | Carmelita |
| 1997 | Notre Damen kellonsoittaja (The Hunchback) | Esméralda |
| 1998 | 54 – nautintojen Manhattan | Anita |
| 1998 | Täysillä kohti tuntematonta (The Velocity of Gary) | Mary Carmen |
| 1998 | Kauhun oppitunnit | hoitajatar Harper |
| 1999 | Get Bruce! | — |
| 1999 | Forever Hollywood | haastateltava |
| 1999 | Dogma | Serendipity |
| 1999 | Wild Wild West | Rita Escobar |
| 1999 | No One Writes to the Colonel | Julia |
| 2000 | Timecode | Rose |
| 2000 | Living It Up (La Gran Vida) | Lola |
| 2000 | Kullan kiilto silmissä (Chain of Fools) | Sgt. Meredith Kolko |
| 2000 | Traffic | Rosario |
| 2001 | Hotel | Charlee Boux |
| 2001 | In the Time of the Butterflies | Minerva Mirabal |
| 2002 | Death to Smoochy | — |
| 2002 | Searching for Debra Winger | — |
| 2002 | Frida | Frida Kahlo |
| 2003 | Spy Kids 3 – Peli on pelattu | Francesca Giggles |
| 2003 | Once Upon a Time in Mexico | Carolina |
| 2004 | After the Sunset – keikka Bahamalla | Lola Cirillo |
| 2005 | Sian Ka’an | Maria (ääni) |
| 2005 | Huhupuhetta | — |
| 2006 | Ask the Dust | Camilla Lopez |
| 2006 | Bandidas | Sara Sandoval |
| 2006 | Lonely Hearts Killers | Martha Beck |
| 2007 | La Banda | — |
| 2007 | Across the Universe | Bang Bang Shoot Shoot-hoitaja |
| 2009 | Friikkisirkus: Vampyyrin oppipoika | madame Truska |
| 2010 | Oikeesti aikuiset | Roxanne |
| 2011 | Saapasjalkakissa | Kitty Softpaws (ääni) |
| 2011 | Americano | Lola |
| 2011 | La chispa de la vida | Luisa |
| 2012 | Pirates! | Cutlazz Liz (ääni) |
| 2012 | Raakalaiset | Elena |
| 2012 | Here Comes the Boom | Bella Flores |
| 2012 | As Luck Would Have It | — |
| 2012 | Sellebrity | — |
| 2013 | Oikeesti aikuiset 2 | Roxanne Chase-Feder |
2014: Everly
| 2014 | Some Kind of Beautiful | Olivia |
| 2014 | Muppets Most Wanted | omana itsenään |
| 2014 | Kahlil Gibran’s The Prophet | Kamila |
| 2015 | Tale of Tales | Longtrellisin kuningatar |
| 2015 | Septembers of Shiraz | Farnez |
| 2016 | Sausage Party | Teresa (ääni) |
| 2017 | The Hitman’s Bodyguard | Sonia Kincaid |
| 2017 | Beatriz at Dinner | Beatriz |
| 2017 | How to Be a Latin Lover | Sara |
| 2018 | Drunk Parents | Nancy |
| 2020 | Like a Boss | Claire Luna |
| 2020 | The Roads Not Taken | Dolores |
| 2021 | Bliss | Isabel |
| 2021 | Hitman’s Wife’s Bodyguard | Sonia Kincaid |
| 2021 | Eternals | Ajak |
| 2021 | House of Gucci | Giuseppina Auriemma |
| 2022 | Puss in Boots: The Last Wish | Kitty Softpaws |
Ohjaajana

The Maldonado Miracle (2003)
Palkinnot ja ehdokkuudet

Academy Awards' - Ehdokkuus
Golden Globe - Ehdokkuus
Screen Actors Guild Awards - Ehdokkuus
Herman Engel Awards - Voittaja
BAFTA Film Awards - Ehdokkuus
Chicago Film Critics Association Awards - Ehdokkuus
Kultainen Kamera - Voittaja
Golden Satellite Awards - Ehdokkuus
Imagen Awards - Voittaja
1989 - TV Novela Award - Voitto televisiosarjasta Nuevo Amanecer
1989 - TV Novela Award - Voitto televisiosarjasta Teresa
1995 - Ariel Awards - Ehdokkuus elokuvasta El Callejón de los milagros
1996 - MTV Movie Awards - Ehdokkuus elokuvasta Desperado
1998 - ALMA Awards - Ehdokkuus elokuvasta The Hunchback
1998 - ALMA Awards - Ehdokkuus elokuvasta Fools Rush In
1999 - ALMA Awards - Ehdokkuus elokuvasta 54
2000 - ALMA Awards - Ehdokkuus elokuvasta Wild Wild West
2000 - Blockbuster Entertainment Awards - Voitto elokuvasta Wild Wild West
2002 - ALMA Awards - Voitto elokuvasta In the Time of the Butterflies
2002 - Critics' Choice Awards - Ehdokkuus elokuvasta In the Time of the Butterflies
2003 - Critics' Choice Awards - Ehdokkuus elokuvasta Frida
Aiheesta muualla

Kuvia tai muita tiedostoja aiheesta Salma Hayek Wikimedia Commonsissa
Salma Hayek Elonetissä.
Salma Hayek Internet Movie Databasessa. (englanniksi)
|}
Salma Hayek vuonna 1998.
Salma Hayek miehensä François-Henri Pinaultin kanssa Golden Globe -gaalassa 2012.
Valko-Venäjän presidentinvaalit 2015

Valko-Venäjän presidentinvaalit 2015 järjestettiin 11. lokakuuta 2015 Valko-Venäjällä. Vaalit eivät olleet demokraattiset.
Ehdokkaat

Aljaksandr Lukašenka
Sjarhei Haidukevitš
Tatsjana Karatkevitš
Sjarhei Kaljakin
Mikalai Ulah’ovitš
Anatol Ljabedzka
Viktar Tsjareštšanka
Žanna Ramanouskaja
Käännös suomeksi
Tsumeb

| Tsumeb |
| --- | --- |

 vaakuna
 Tsumeb
 Koordinaatit: 19°15′S, 17°43′E 
Valtio:  Namibia
Alue:  Oshikoto
Väkiluku (2023):  34 960
Infobox OKVirheellinen NIMI-arvo: 
Entisen kaivoksen torni Tsumebissa (2014)
Tsumeb (hereroksi Okavisume) on kaupunki Pohjois-Namibiassa ja Oshikoton alueen suurin kaupunki. Sitä sanotaan Namibian ”portiksi pohjoiseen”. Kaupungissa oli vuoden 2023 väestönlaskennan mukaan 34 960 asukasta. Etoshan kansallispuistosta katsoen Tsumeb on lähin kaupunki. Se oli Oshikoton pääkaupunki vuoteen 2008, jolloin Omuthiya julistettiin kaupungiksi ja siitä tehtiin alueen uusi pääkaupunki. Tsumeb ja sen ympäristö muodostavat Tsumebin vaalipiirin, jossa oli 23 269 asukasta vuonna 2011. Kaupungissa sijaitsee syvä kaivos, jonka alimmat tasot on suljettu. Kukoistuksensa aikana se tunnettiin yksinkertaisesti “Tsumebin kaivoksena”, mutta nyttemmin sille on annettu uusi nimi, Ongopolon kaivos.
Kaupunki ja kaivos

Tsumebin nimi ei ole saksaa, afrikaansia eikä englantia. On esitetty, että se tulisi naman kielestä ja tarkoittaisi joko “sammalen paikkaa” tai “sammakon paikkaa”. Kenties tällä nimellä oli jotain tekemistä paikan valtavan vihreän mäen kanssa, joka sisälsi paljon hapettunutta kuparia aikana ennen kuin sitä ruvettiin hyödyntämään.
Kaupungin perusti Saksan siirtomaahallinto vuonna 1905, ja se juhli 100-vuotisjuhliaan vuonna 2005.
Tsumeb tunnetaan valtavasta, putkimaisesta malmisuonesta, joka johti paikkakunnan perustamiseen. Putki kulkee enemmän tai vähemmän pystysuorassa läpi prekambrisen Otavin dolomiitin ainakin 1300 m:n syvyyteen saakka. Putkea oli hyödynnetty jo esihistoriallisina aikoina, mutta nuo muinaiset työläiset tuskin edes raapaisivat sen pintaa. Suurin osa sen malmista on kaivettu 1900-luvulla täyttölouhintamenetelmällä. Malmi on monimetallinen, ja siitä on tuotettu kuparia, lyijyä, hopeaa, kultaa, arsenikkia ja germaniumia. Malmi sisältää myös suhteellisen paljon sinkkiä, mutta sen talteen ottaminen on teknisistä syistä aina ollut vaikeaa. Kaivoksesta saatiin miljoonia tonneja erittäin hyvälaatuista malmia. Suuri osa siitä oli ns. läskimalmia (pelkkien malmimineraalien muodostamaa kiveä), joten se kuljetettiin suoraan kaupungin lähellä olleeseen sulattoon ilman rikastamokäsittelyä. Malmia kutsuttiin “suoraan sulatettavaksi malmiksi”.
Vuosien 1905 ja 1996 välillä kaivos tuotti 30 miljoonaa tonnia malmia, josta saatiin 1,7 megatonnia kuparia, 2,8 megatonnia lyijyä, 0,9 megatonnia sinkkiä sekä 80 tonnia germaniumia. Malmi sisälsi keskimäärin 10% lyijyä, 4,3% kuparia, 3,5% sinkkiä, 100 ppm hopeaa ja 50ppm germaniumia.
Tsumeb on perustamisestaan lähtien ollut leimallisesti kaivoskaupunki. Kaivoksen omisti alun perin Otavi Minen- und Eisenbahn-Gesellschaft eli OMEG (Otavin kaivos- rautatieyhdistys) ja myöhemmin sen omistajana oli TCL (Tsumeb Corporation Limited), kunnes se joitakin vuosia sitten suljettiin malmin ehdyttyä. Pohjavesi täytti kaivoskuilut yli kilometrin syvyyteen, ja vettä pumpattiin sieltä pois aina niinkin kauas kuin pääkaupunkiin Windhoekiin saakka. Kaivoksen on sittemmin avannut uudelleen joukko paikallisia yrityksiä, joiden toimesta se on saanut uuden nimen, “Ongopolon kaivos”. Melko suuria määriä hapettunutta malmia on vielä saatavissa kaivoksen ylemmiltä tasoilta. On kuitenkin erittäin epätodennäköistä, että alempia tasoja enää koskaan avattaisiin uudelleen.
Toinen merkittävä laitos kaupungissa on metallinsulattamo, jota nykyään operoi yhtiö nimeltä Namibia Custom Smelters, jonka Weatherly International myi Dundee Precious Metalsille vuonna 2010. Oikeudet sulattoon ovat tällä hetkellä IXM-nimisellä yhtiöllä.
Suomalainen Outotec on toimittanut kuparikaivokselle rikkihappotehtaan vuonna 2017.
Kaupungissa järjestetään vuosittainen, kuuluisuutta saanut Kuparifestivaali.
Karstivajoamajärvet ja maailman suurin meteoriitti

Kaupungin lähellä on kaksi karstivajoamajärveä, Otjikoto ja Guinas. Viimeksi mainittu on halkaisijaltaan 500 m ja se on alaltaan hieman suurempi kuin Otjikoto. Graham Ferreira filmasi 1970-luvun alkupuolella uraauurtavan dokumenttielokuvan sukelluksesta näihin järviin. Näiden järvien syvyyttä ei tiedetä, sillä syvyyksissä ne muuntuvat sivusuuntaisiksi luolasysteemeiksi, niin että ei ole mahdollista käyttää luotia niiden syvyyden mittaamiseen. Otjikoto on kuitenkin ainakin 60 metriä syvä. Näkyvyys on siinä huono johtuen lähistöllä maanviljelyksessä käytettävistä lannoitteista. Guinas puolestaan on täysin kirkasvetinen ja yli 100 metriä syvä. Sukeltajat, jotka ovat sukeltaneet Guinasissa 80 metrin syvyyteen, ovat kertoneet, että alapuolelle jäi vain puuterilta vaikuttanutta sinistä vettä. Guinas on ollut olemassa niin pitkään, että siinä on kehittynyt ainutlaatuinen kalalaji, sinitilapia (Tilapia guinasana).
Kun Etelä-Afrikka valtasi Saksan Lounais-Afrikan, nykyisen Namibian, vuonna 1914, perääntyvät saksalaiset joukot heittivät kaikki aseensa ja tarvikkeensa Otjokoton syviin vesiin. Osa näistä tavaroista on nostettu ylös ja laitettu esille eri museoihin.
Eräs maailman suurimmista ja syvimmistä maanalaisista järvistä sijaitsee hieman itään Tsumebista maatilalla nimeltä Harasib. Sen vesiin päästäkseen on joko laskeuduttava köyden tai vanhojen käsin tehtyjen köysitikkaiden varassa dolomiittikiviä pitkin yli 50 metrin syvyyteen. Siellä sukeltajat ovat kertomansa mukaan laskeutuneet niin syvälle kuin ovat uskaltaneet, 80 metrin syvyyteen, ja kertoneet tavanneensa siellä ulkonemalta toiselle kristallinkirkasta vettä ja vain sinistä vettä alapuolellaan, ilman että olisivat voineet havaita mitään syvyyksissä.
Maailman suurin meteoriitti, nimeltään Hoba, on nähtävissä kedolla n. 40 minuutin ajomatkan päässä kaakkoon Tsumebista paikassa nimeltä Hoba West. Kyseessä on nikkeli-rauta-meteoriitti, joka painaa noin 60 tonnia.
Talous ja infrastruktuuri

Tsumebin ympäristössä on 105 maatilaa. Alue koostuu lähinnä kumpuilevasta maastosta, jossa kasvaa piikkipensaita. Alue on kuivaa savannia.
Maaperä Tsumebin ympärillä vaihtelee erittäin hedelmällisestä punaisesta hiesusta mustaan turpeeseen ja kalkkisaveen ja hiesuun. Alue sopii näin olleen voimaperäiseen maatalouteen ja viljanviljelyyn. Pohjavettä on runsaasti, ja sadetta saadaan kesäkuukausina säännöllisesti. Keinokastelu tekee alueesta vielä tuottavamman. Viljelijät kasvattavat alueella sitrushedelmiä suurella menestyksellä. Viljoista viljellään enimmäkseen maissia, durraa ja auringonkukkia. Myös karjaa kasvatetaan paljon.
Ohorongo Cement -niminen sementtiyhtiö perustettiin vuonna 2007. Sen tehdas sijaitsee Sargberg-nimisellä maatilalla Tsumebin ja Otavin välillä noin 45 km etelään Tsumebista. Tehdas kykenee tuottamaan 650 000 tonnia sementtiä vuodessa, joka on lähes kaksi kertaa enemmän kuin Namibian kotimarkkinoille sitä menisi. Tehtaan omistaa Schwenk KG -niminen yhtiö. Alueen kalkkikivivarat näyttäisivät riittämään sementin tuotantoon 300 vuodeksi. Tsumebissa on tehdas, joka valmistaa betonisia ratapölkkyjä.
Tsumebin kaupunki järjestää joka vuosi tapahtuman nimeltä Tsumebin kuparifestivaali. Yli 200 pientä ja keskisuurta ja suurempaakin yritystä järjestää tuolloin näyttelyitä, joissa esitellään niiden tuotteita ja niiden tuottamia palveluita. Festivaali ajoittuu lokakuun viimeiseen viikonloppuun ja se pidetään United Nations Parkissa (Yhdistyneiden kansakuntien puistossa). Tämän neljän päivän tapahtuman tarkoituksena on vauhdittaa kaupungin taloutta ja parantaa sen kilpailukykyä, ja siihen saapuu ihmisiä kaikkialta Namibiasta ja kauempaakin. Se myös helpottaa epäsuoria investointeja matkailualalle.
Tsumebin stadionille, nimeltään Oscar Norich Stadium, mahtuu 1 500 katsojaa.
Talous ja infrastruktuuri > Liikenneyhteydet

Tsumebiin tulee rautatie, jota operoi TransNamib-yhtiö. Suurimman osan 1900-lukua Tsumeb oli rautatien pääteasema, mutta 2000-luvulla rautatietä on jatkettu 260 km luoteeseen, niin että se nykyään päättyy Ondangwaan. On ollut puhetta siitä, että rataa jatkettaisiin pohjoiseen Oshikangoon ja että Angolan hallitus rakentaisi rautatien pohjoisesta etelään rajalle, niin että nämä kaksi linjaa yhtyisivät siellä.
Rata Ondangwaan haarautuu ennen Tsumebia, niin että Tsumebin rautatieasema sijaitsee ikään kuin pistoraiteella. Rautatieasemalta johtaa kuitenkin myös kääntöraide pohjoiseen menevälle radalle.
Talous ja infrastruktuuri > Maantiet

Päätie B1 johtaa pohjoiseen Ondangwaan ja sieltä edelleen Oshakatiin ja pohjoiseen Angolan rajalle. Toinen tie vie koilliseen Tsintsabisiin ja sieltä Katwitwin raja-asemalle Angolan rajalle Kavangovirran varrelle. Kolmas tie vie itään Grootfonteinin kautta Rundulle ja edelleen Capriville Katima Muliloon. Etelään vie päätie B1 Otavin ja Otjiwarongon kautta pääkaupunki Windhoekiin.
Politiikka

Tsumebia hallinnoi kunnanvaltuusto, johon kuuluu seitsemän valtuutettua. Eräs tunnetuimmista paikallispoliitikoista on Nico Kaiyamo.
Vuoden 2010 paikallisvaaleissa annettiin yhteensä 3 120 ääntä, joista SWAPO sai noin 75%. Muista neljästä vaaleihin osallistuneesta puolueesta Rally for Democracy and Progress (RDP) sai noin 15% äänistä, United Democratic Front (UDF) n. 5 %, All People's Party (APP) n. 2% ja Democratic Turnhalle Alliance (DTA) n. 2%. Vaaleihin osallistui myös Congress of Democrats (CoD), mutta se ei saanut yhtään ääntä.
Vuoden 2015 paikallisvaalit voitti jälleen SWAPO. Se sai 3 149 ääntä ja kuusi valtuustopaikkaa. Viimeinen paikka meni DTA:lle, joka sai 291 ääntä.
| Tsumebin paikallisvaalit 2015> Puolue | Tsumebin paikallisvaalit 2015> Äänimäärä | Tsumebin paikallisvaalit 2015> Ääniosuus | Tsumebin paikallisvaalit 2015> Paikkoja | Tsumebin paikallisvaalit 2015>  |
| --- | --- | --- | --- | --- |
| SWAPO Party of Namibia | 3 149 | 85,3% | 6 |  |
| DTA of Namibia | 251 | 6,8% | 1 |  |
| United Democratic Front of Namibia (UDF) | 157 | 4,3% | 0 |  |
| All People’s Party (APP) | 109 | 2,6% | 0 |  |
| Christian Democratic Voice (CDV) | 27 | 0,7% | 0 |  |
| Yhteensä | 3 693 | 100% | 7 |  |
Vuoden 2020 paikallisvaaleissa voittaja oli jälleen SWAPO, joka sai 2,518 ja neljä valtuustopaikkaa. Independent Patriots for Change (IPC), oppositiopuolue, joka muodostettiin elokuussa 2020, sai 1,472 ääntä ja kaksi valtuustopaikkaa. Viimeinen paikka meni Popular Democratic Movementille (PDM, DTA:n uusi nimi), joka sai 199 ääntä.
| Tsumebin paikallisvaalit 2020> Puolue | Tsumebin paikallisvaalit 2020> Äänimäärä | Tsumebin paikallisvaalit 2020> Ääniosuus | Tsumebin paikallisvaalit 2020> Paikkoja | Tsumebin paikallisvaalit 2020>  |
| --- | --- | --- | --- | --- |
| SWAPO | 2 518 | 56,3% | 4 |  |
| Independent Patriots for Change (IPC) | 1 473 | 32,9% | 2 |  |
| Popular Democratic Movement | 199 | 4,5% | 1 |  |
| Landless People’s Movement (LPM) | 124 | 2,8% | 0 |  |
| United Democratic Front of Namibia (UDF) | 99 | 2,2% | 0 |  |
| All People’s Party (APP) | 42 | 0,9% | 0 |  |
| Rally for Democracy and Progress (RDP) | 16 | 0,4% | 0 |  |
| Yhteensä | 4 471 | 100% | 7 |  |
Ystävyyskaupungit

Chesterfield, Yhdistynyt kuningaskunta
Elverum, Norja
Merkittäviä asukkaita

Alfred Angula
Benjamin Hauwanga
Mburumba Kerina (s. 6.6.1932), eräs SWAPO:n, NUDO:n ja FCN:n perustajista
Heino Senekal
Maantiede > Ilmasto

Tsumebin ilmasto on Köppenin ilmastoluokituksessa subtrooppisen kuivan aron ilmasto. Kesät ovat kuumia ja talvet leutoja (talvella päivät ovat lämpimiä ja yöt kylmiä). Vuosittainen sademäärä on 528 mm.
Mineraalit

Tsumebin kaivos on myös kuuluisa mineraalien kerääjien keskuudessa. Tsumeb sijaitsee seudulla, joka on mineraalien suhteen yksi maailman tuottavimmista. Tsumebin mineraalit ovat muodostaneet erittäin hyvännäköisiä kiteitä ja niitä esiintyy siellä monenlaisissa muodoissa.
Sieltä on identifioitu kaikkiaan 243 mineraalilajia, jotka kuuluvat 56 erityyppiseen ryhmään. Eräät germanium-mineraaleista on löydetty maailmassa ainoastaan tästä kaivoksesta. Tsumebista on löydetty 170 eri mineraalia, ja 20 näistä ei tavata missään muualla. Tsumebin mineraaliesiintymät johtuvat siellä olevasta kiisuesiintymästä, jossa esiintyy paljon eri metalleja. Alueella sataa jonkin verran, mistä syystä sen pohjavesissä on paljon happea, jonka vuoksi mineraalit ovat suodattuneet ja muodostaneet uusia mineraaleja, joskus kidemuotoisina. Näiden joukkoon kuuluu lyijyn, kuparin, sinkin, arseenin, antimonin, germaniumin, galliumin ja kadmiumin sekundaarisia mineraaleja. Mineraaleja, jotka on ensi kertaa löydetty ja kuvattu Tsumebissa, ovat Mindat.orgin mukaan:
harvinaiset (joukossa myös muutama yleinen) arsenaatit: andyrobertsiitti, arsenbrackebuskiitti, arsendescloiziitti, arsentsumebiitti, biehliitti, calcioandyrobertsiitti, chudobaiitti, duftiitti, ekatiitti, fahleiitti, feinglosiitti, ferrilotharmeyeriitti, gaitiitti, gebhardiitti, gerdtremmeliitti, helmutwinkleriitti, jamesiitti, johilleriitti, keyiitti, koritnigiitti, leiteiitti, ludlockiitti, lukrahniitti, molybdofornasiitti, o'danieliitti, prosperiitti, reineriitti, schneiderhöhniitti, schulteniitti, sewardiitti, stranskiitti, thometzekiitti, tsumcoriitti, warikahniitti, wilhelmkleiniitti, sinkkigartrelliitti ja sinkkiroseliitti
ainutlaatuisia germaniumin mineraaleja: (bartelkeiitti, calvertiitti, eyseliitti, fleischeriitti, germaniitti, itoiitti, krieseliitti (germaniumtopaasi), mathewrogersiitti, otjisumeiitti, ovamboiitti, schaurteiitti ja stottiitti) sekä gallium (gallobeudantiitti, söhngeiitti, tsumgalliitti) mineraaleja
muita ovat: kegeliitti, minrecordiitti, otaviitti, plumbotsumiitti, queitiitti, sidpietersiitti (ainutlaatuinen thiosulfaatti), stibioclaudetiitti, tsumebiitti sekä sinkkirosasiitti.
Tsumebin mineraaleja
Suuri rypäs atsuriittikiteitä, aiemmin Smithsonianin kokoelmissa. Kiteestä on tarjottu 125.000 US dollaria. Size 16.7 x 13.2 x 10.5 cm.
Kalsiittikiteitä, punainen väri peräisin hienoista hematiittisulkeumista. Size: 9 x 9 x 4.3 cm.
Vyöhykkeinen Serussiittikide, 5.9 x 3.6 x 1 cm.
Dioptaasikiteitä kalsiitin pinnalla, klassinen Tsumeb-näyte. Size: 8.2 x 5.8 x 5.5 cm
Leiteiitti, sinkkiarsenaatti, värjäytynyt umbranpunaiseksi ludlockiitin (lyijyarsenaatin) sulkeumista. Tsumeb on molempien tyyppiesiintymisalue.  Size: 2.8 x 1.8 x 1.2 cm.
Malakiittia atsuriitin pseudomorfeina, 13 x 6 x 4 cm.
Jalokiviluokan mimetiittia, jonka kyljessä ”sivuvaununa” wulfeniittia, 2 x 1 x 1 cm.
Kirkkaan sinisiä skorodiittikiteitä ruskehtavan mustan beudantiitin pinnalla, 8 x 5 x 3 cm.
Kouluja ja koulutusinstituutioita

Tsumebissa on joukko perus- ja toisen asteen kouluja sekä aikuisten koulutuslaitoksia, jotka ovat maan Opetus- ja kulttuuriministeriön alaisia
Kouluja ja koulutusinstituutioita > Oppilaitoksia

Namibia Institute of Mining and Technology (NIMT), pohjoinen kampus
Adult Education Center
Polytechnic of Namibia Center
Namibian yliopisto, Center
Kouluja ja koulutusinstituutioita > Kouluja

Etosha Secondary School (Hoërskool Etosha)
Tsumeb Secondary School
Otjikoto Secondary School
Tsumeb Gymnasium
Opawa Combined School
Francis Galton Primary School
Kuvukiland Primary School
Tsumeb English Medium Primary School
Nomtsoub Primary School
Ondundu Primary School
St. Francis Primary School